stanford-oval/wikipedia huggingface dataset:
Passages

| 'Passages' Midi Miliz |
| --- | --- | --- |

Studioalbumin tiedot
 Julkaistu: 17. joulukuuta 2002
 Tuottaja(t): Arne Schaffhausen Wayan Raabe Marcus C. Maichel (kappaleet ”Phenomena”, ”Mrs. Vargas” ja ”Starz***”)
 Tyylilaji: psytrance, tekno
 Kesto: 61.58
 Levy-yhtiö: Boshke Beats Records
Midi Milizin muut julkaisut
| Antistat 2001 | Passages 2002 | Non Standards 2005 |
Passages on saksalaisen psytrance/tekno-tuottajakaksikko Midi Milizin toinen studioalbumi. Se julkaistiin joulukuussa 2002.
Kappaleet

"Interleaved" – 5:10
"Phenomena" – 6:01
"The Missing Guest" – 6:52
"No Exit" – 6:55
"Format: Phono" – 5:22
"Aeromode" – 6:03
"Stalker" – 6:10
"Baxandall" – 6:40
"Mrs. Vargas" – 6:25
"Starz***" – 6:16
Aiheesta muualla

Passages Discogs.comissa (englanniksi)
Oscar Luigi Scalfaro

| Oscar Luigi Scalfaro |
| --- | --- |
 Virallinen muotokuva (1992).
Italian 9. presidentti
 28. toukokuuta 1992 - 15. toukokuuta 1999  
Pääministeri:  Giuliano Amato Carlo Azeglio Ciampi Silvio Berlusconi Lamberto Dini Romano Prodi Massimo D'Alema
Edeltäjä:  Francesco Cossiga
Seuraaja:  Carlo Azeglio Ciampi
Henkilötiedot
Syntynyt: 9. syyskuuta 1918 Novara
Kuollut: 29. tammikuuta 2012 (93 vuotta) Rooma
Puoliso:  Maria Inzitari
Tiedot
Puolue:  Italian kristillisdemokraattinen puolue
Uskonto:  roomalaiskatolinen
 Nimikirjoitus
Oscar Luigi Scalfaro (IPA ['skalfaro])  kuuntele ääntämys (ohje) (9. syyskuuta 1918 Novara – 29. tammikuuta 2012 Rooma) oli italialainen poliitikko, joka toimi maansa presidenttinä vuosina 1992–1999 ja oli sen jälkeen elinikäinen senaattori. Hän oli Italian kristillisdemokraattisen puolueen (Democrazia Cristiana) edustaja.
Perhe ja koulutus

Scalfaro opiskeli lakia Milanossa ja valmistui vuonna 1942. Hän menetti 20-vuotiaan vaimonsa Maria Inzitarin toisessa maailmansodassa 1944, eikä mennyt sen jälkeen uusiin naimisiin. Scalfarolla oli yksi tytär.
Poliittinen ura

Scalfaro valittiin 1946 Italian tasavallan perustuslakia säätävään kokoukseen ja kaksi vuotta myöhemmin hänet valittiin ensimmäisissä parlamenttivaaleissa Italian edustajainhuoneeseen. Scalfaro tuli tämän jälkeen uudelleenvalituksi aina vuoteen 1992 saakka. Poliittisen uransa aikana Scalfaro toimi useissa ministerintehtävissä. Sisäministerinä ollessaan vuosina 1983–1987 hän kiinnitti erityistä huomiota terrorismin ja järjestäytyneen rikollisuuden torjuntaan.
Presidentiksi Scalfaro valittiin 25. toukokuuta 1992 pidetyssä vaalissa, jota varjosti Italian korruptioskandaalien myötä syntynyt poliittisesti vaikea tilanne. Korruptioepäilyt olivat vaikuttaneet myös Scalfaron edustamaan kristillisdemokraattiseen puolueeseen, joka lopulta hajosi vuonna 1994. Vain kaksi päivää ennen presidentinvaalia Sisilian mafia oli tappanut yhden pääsyyttäjistä ja samaan aikaan maan valuutta liira oli kriisissä.
Scalfaro oli presidenttinä luotsaamassa Italiaa läpi monista poliittista kriiseistä. Kautensa päätyttyä vuonna 1999 hänet nimitettiin elinikäiseksi senaattoriksi.
Aiemmin jyrkän konservatiivinen, tunnustuksellinen katolilainen ja kommunisminvastainen Scalfaro oli huonoissa väleissä pääministeri Silvio Berlusconin kanssa ja tuki keskusta-vasemmistolaista koalitiota, joka voitti vaalit 2006.
Aiheesta muualla

Kuvia tai muita tiedostoja aiheesta Oscar Luigi Scalfaro Wikimedia Commonsissa
Italian presidentit
De Nicola • Einaudi • Gronchi • Segni • Merzagora* • Saragat • Leone • Fanfani* • Pertini • Cossiga • Spadolini* • Scalfaro • Mancino* • Ciampi • Napolitano • Grasso* • Mattarella
* väliaikainen
Pekka Jalava

Pekka Juhana Jalava (5. tammikuuta 1977 Taivalkoski – 25. tammikuuta 2012 Helsinki) oli suomalainen stand up -koomikko. Hän toimi koomikkona vuodesta 2002 lähtien. Jalava kuoli sairauskohtaukseen vain 35 vuoden iässä.
Jalava oli tunnetuimpia suomalaisia stand up -koomikoita, ja hän esiintyi niin ravintoloissa kuin stand up -festivaaleillakin, muun muassa yhdessä Ismo Leikolan kanssa. Jalavaa pidettiin erinomaisena improvisoijana.
Vuonna 2011 julkaistiin viiden stand up -koomikon esityksiä viidellä DVD:llä nimikkeellä Suomen Stand Up Club esittää. Jalava sai sarjaan oman DVD:n Ilari Johanssonin, Jacke Björklundin, Mika Eirtovaaran ja Niko Kivelän ohella.
Palaiokastrítsa

| Palaiokastrítsa Παλαιοκαστρίτσα |
| --- | --- |
 Palaiokastrítsan kylää.
 Kunnallisyksikön sijainti
 Palaiokastrítsa
 Koordinaatit: 39°40′31″N, 19°42′28″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Keski-Korfu ja Diapontiset saaret
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  320113
Väkiluku (2011):  4 068
 – Kylä:  240
Aikavyöhyke:  UTC+2
 – Kesäaika:  UTC+3
Rekisterikilpi:  ΚΥ
Infobox OKVirheellinen NIMI-arvo: 
Palaiokastrítsa (kreik. Παλαιοκαστρίτσα; myös Paleokastrítsa) on Kreikan kylä sekä samanniminen Keski-Korfun ja Diapontisten saarten kunnan kunnallisyksikkö (Δημοτική Ενότητα Πλαιοκαστριτών, Dimotikí Enótita Palaiokastritón) ja entinen itsenäinen kunta. Se sijaitsee Korfun saarella Korfun alueyksikössä Jooniansaarten alueella. Koko kunnallisyksikön väkiluku on 4 068 ja varsinaisen Palaiokastrítsan kylän väkiluku 240 (vuonna 2011).
Palaiokastrítsan kylän rantaa.
Palaiokastrítsan kylä sijaitsee Korfun saaren länsirannikolla noin 25 kilometriä Korfun kaupungista luoteeseen. Kylä on suosittu turistikohde ja tunnetaan ympäristönsä rannoista ja kauniista luonnosta. Kylän nimi, ”Vanha linna”, tulee läheisestä Angelókastron linnasta. Muihin nähtävyyksiin kuuluu Neitsyt Marian luostari (Moní Yperagías Theotókou Palaiokastrítsas) 1100-luvulta. Palaiokastrítsan kunnallisyksikkö käsittää alueen saaren luoteisosasta. Sen suurimmat asutukset ovat kylät Liapádes ja Doukádes.
Palaiokastrítsa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Meliteieíin, Othonoín, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Keski-Korfun ja Diapontisten saarten kuntaa.
Kunnallisyksikön osat

Palaiokastrítsan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aleimmatádes | Agía Ánna | 79 |
| Aleimmatádes | Aleimmatádes | 120 |
| Doukádes | Doukádes | 627 |
| Doukádes | Papathanátika | 94 |
| Gardeládes | Gardeládes | 371 |
| Kríni | Kríni | 292 |
| Lákones | Lákones | 384 |
| Lákones | Palaiokastrítsa | 240 |
| Liapádes | Géfyra | 52 |
| Liapádes | Liapádes | 879 |
| Makrádes | Makrádes | 244 |
| Makrádes | Vístonas | 87 |
| Skriperó | Félekas | 99 |
| Skriperó | Skriperó | 500 |
Yhteensä: 4 068
Aiheesta muualla

Kuvia tai muita tiedostoja aiheesta Palaiokastrítsa Wikimedia Commonsissa
Pauli Alankoja

| Pauli Alankoja> Henkilötiedot |
| --- | --- |
Syntynyt: 1. elokuuta 1937 Turku
Ammatti:  juristi, asianajaja
Muut tiedot
Koulutus: Turun yliopisto
Pauli Kalervo Alankoja (vuoteen 1967 Laiho; s. 1. elokuuta 1937 Turku) on laamannin arvonimen saanut suomalainen asianajaja, joka toimi vuosina 1992–1995 Suomen Asianajajaliiton puheenjohtajana.
Alankoja valmistui oikeustieteen kandidaatiksi Turun yliopiston oikeustieteellisestä tiedekunnasta vuonna 1965 ja sai Turun hovioikeudelta varatuomarin arvon vuonna 1970.
Alankoja on Viron Asianajajaliiton kunniajäsen numero 1 vuodelta 1993 ja Ljufström–Laiho-sukuyhteisön kunniapuheenjohtaja vuodelta 2007. Hänelle on myönnetty Shanghain yliopiston mitali vuonna 1995 ja laamannin arvonimi vuonna 1996.
Alankoja on julkaissut Maarian pitäjän Suikkilan kartanon historian ja toimittanut Sosiaalineuvos Saima Suomisen elämäkerrallisia muistiinpanoja vuonna 2002. Vuonna 2006 hän julkaisi omakustanteena sukuromaanin Ratsumies ja torpantyttö.
Paula Eenilä

Paula Taina Tellervo Eenilä (s. 15. helmikuuta 1936 Tampere) on suomalainen poliitikko ja SDP:n kansanedustaja Turun läänin eteläisestä vaalipiiristä vuosina 1975–1987. Hän suoritti vuonna 1971 oikeustieteen kandidaatin tutkinnon Turun yliopistosta.
Paula Eenilä oli Turun kaupunginvaltuuston jäsen vuosina 1972–1987 sekä presidentin valitsijamies 1978 ja 1982.
Eenilä oli vuosina 1957–1981 naimisissa Jukka Paavali Eenilän kanssa. Heille syntyi tytär Anna-Kaisa Pauliina (1965) ja poika Jukka Joel Johannes (1968).
Aiheesta muualla

.aspx Paula Eenilä Suomen kansanedustajat. Eduskunta.
Paula Deen

Paula Deen Down-tyttö Sophie Wilcoxin kanssa
Paula Ann Deen (s. 19. tammikuuta 1947) on yhdysvaltalainen julkkiskokki. Hän johtaa omaa ravintolaansa; lisäksi hän on julkaissut kirjoja ja saanut televisiotyöstään kaksi Emmy-palkintoa.
Deen esiintyi Cameron Crowen elokuvassa Elizabethtown (2005).
Aiheesta muualla

Paula Deen Internet Movie Databasessa. (englanniksi)
Oscar Lindberg

| Oscar Lindberg |
| --- | --- |

Henkilötiedot
Syntynyt: 29. lokakuuta 1991 (ikä 32) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  185 cm
Paino:  88 kg
Seura
Seura:  Skellefteå AIK
Sarja:  SHL
Pelinumero:  15
Pelaajaura
Pääsarjaura:  2009–
Aik. seurat:  Skellefteå AIK (SEL) New York Rangers (NHL) Hartford Wolf Pack (AHL) Vegas Golden Knights (NHL) Ottawa Senators (NHL) EV Zug (NLA) Dinamo Moskova (KHL) SC Bern (NL)
NHL-varaus:  57. varaus, 2010 Phoenix Coyotes
KHL-varaus:  178. varaus, 2010 Spartak Moskova
Oscar Lindberg (s. 29. lokakuuta 1991 Skellefteå, Ruotsi) on ruotsalainen jääkiekkoilija ja maailmanmestari. Hän pelaa Ruotsin pääsarjassa SHL-joukkue Skellefteå AIK:ssa. Lindberg on pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu kahden suunnan pelaaminen, nopeus, tekniset taidot, pelinrakentaminen ja aloittaminen. Lindberg ei ole kuitenkaan kovin fyysinen.
Ura > Seuraura

Lindberg on Skellefteå AIK:n kasvatti. Hän oli kaudella 2007–2008 sen J18-joukkueen paras pistemies J18 Elitissä ja J18 Allsvenskanissa, joista jälkimmäisessä jaetulla sisäisen pistepörssin kärkisijalla. Seuraavalla kaudella, kevään 2009 pudotuspeleissä Lindberg jakoi Skellefteån sisäisen pistepörssin voiton Adam Petterssonin kanssa. Hän voitti J18 Allsvenskanin hopeaa. Suurimman osan kaudesta 2008–2009 Lindberg pelasi kuitenkin Skellefteån J20-joukkueessa, jonka paras pistemies, maalintekijä ja syöttäjä hän oli tehoilla 14+19=33.
Kaudella 2009–2010 Lindberg debytoi Elitserienissä, jossa tulokaskausi toi hänelle 36 runkosarjaottelussa tehot 1+1=2 sekä kymmenessä playoff-ottelussa kaksi maalia. Noin puolet kaudestaan Lindberg pelasi vielä Skellefteån J20-joukkueessa, jonka paras pistemies ja syöttäjä hän oli tehoilla 14+23=37. Huhtikuussa 2010 Lindberg teki kolmivuotisen jatkosopimuksen Skellefteån kanssa. Phoenix Coyotes varasi hänet toisella kierroksella 57. pelaajana NHL:n varaustilaisuudessa 2010. Samana kesänä Lindbergin varasi myös Spartak Moskova KHL:n varaustilaisuudessa.
Kaudella 2010–2011 Lindberg teki Elitserienissä 41 runkosarjaottelussa tehot 5+9=14 ja 18 playoff-ottelussa tehot 3+4=7. Lindberg voitti kauden päätteeksi Elitserien-hopeaa. Toukokuussa 2011 Phoenix Coyotes kauppasi hänen oikeudet New York Rangersiin vaihdossa Ethan Werekiin. Kaudella 2011–2012 Lindberg pelasi myös viisi ottelua lainalla HockeyAllsvenskan-joukkue Sundsvall Hockeyssä tammikuussa 2012. Hän voitti kauden päätteeksi taas Elitserien-hopeaa.
Kesäkuussa 2012 Lindberg teki kolmivuotisen tulokassopimuksen New York Rangersin kanssa, mutta hän pelasi vielä kauden 2012–2013 lainalla Skellefteåssa. Lindberg teki Elitserienin yhden kauden piste-ennätyksensä tehoilla 17+25=42, joilla hän oli joukkueen kolmanneksi paras pistemies. Hän jakoi myös kevään 2013 pudotuspelien pistepörssin kärkisijan neljän muun pelaajan kanssa tehoilla 4+8=12. Lindberg voitti kauden päätteeksi Ruotsin-mestaruuden ja palkittiin pudotuspelien arvokkaimpana pelaajana Stefan Liv Memorial Trophylla.
Lindberg siirtyi kaudeksi 2013–2014 New York Rangersin organisaatioon. Hän pelasi koko kauden farmijoukkue Hartford Wolf Packissa, AHL:ssä, jonka toiseksi paras pistemies Lindberg oli Danny Syvretin jälkeen tehoilla 18+26=44. Myös kausi 2014–2015 hänellä eteni suurimmaksi osaksi Wolf Packissa, jonka toiseksi paras pistemies Lindberg oli Chris Bourquen jälkeen tehoilla 28+28=56. Kevään 2015 pudotuspeleissä hän jakoi Bourquen kanssa joukkueen sisäisen syöttöpörssin voiton ja oli toiseksi paras pistemies hänen jälkeensä tehoilla 3+13=16. Lindberg pelasi kauden aikana ensimmäisen ja kauden ainoaksi jääneen NHL-ottelunsa Rangersissa 24. helmikuuta 2015 Calgary Flamesia vastaan, kun Rick Nash oli kuumeen vuoksi sivussa. Lindberg sai ottelussa jääaikaa 8.18 minuuttia.
Syksyn 2015 harjoitusleirin päätteeksi Lindberg otti paikan Rangersin kauden 2015–2016 avauskokoonpanosta. Hän teki ensimmäisen NHL-maalinsa kauden avauskierroksella ja uransa toisessa NHL-ottelussaan 7. lokakuuta 2015 vieraissa Chicago Blackhawksia vastaan. Lindberg valittiin ottelun kakkostähdeksi.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
|  Kultaa | Saksa/Ranska 2017 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Piešťany 2008 | jääkiekko |  |
Lindbergillä on kaksi maailmanmestaruutta vuosien 2013 ja 2017 MM-kisoista. Lindberg debytoi Ruotsin A-maajoukkueessa samalla kaudella 2012–2013, jolloin hän pelasi yhteensä 18 A-maaottelua tehopistein 1+2=3. Lindberg teki ensimmäisen ja toistaiseksi ainoan A-maajoukkuemaalinsa 6. toukokuuta 2013 MM-kilpailujen alkulohkossa Valko-Venäjää vastaan.
Lindberg pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös pelasi alle 18-vuotiaiden Ivan Hlinkan muistoturnauksessa vuonna 2008, jolloin Lindberg voitti pronssia. Yhteensä hän on pelannut 25 nuorten ja 21 poikien maaottelua.
Muuta

Lindbergin kaksoisveli Johan on pelannut myös jääkiekkoa. Heidän äitinsä on kanadanranskalainen.
Papaija (hedelmä)

Kypsä tarhapapaija.
Vihreitä papaijoja.
Vuorimitoja.
Särmäpapaijoja.
Papaijoiksi kutsutaan papaijojen (Carica) ja mitojen (Vasconcellea) kasvisukuihin kuuluvien lajien syötäviä hedelmiä. Tunnetuin on trooppisesta Keski-Amerikasta kotoisin olevan tarhapapaijan (Carica papaya) hedelmä. Kasvi on kookas, jopa kymmenmetriseksi kasvava puutunut ruoho, jonka latvaan hedelmät kasvavat rykelmänä. Sen hedelmät ovat tuoreena myytäessä kookkaan päärynän näköisiä. Ne muuttuvat kypsyessään väriltään vihreästä kellertäväksi. Tarhapapaijan malto on keltaisenpunainen ja sisältä täynnä pippurinkokoisia, tummia siemeniä. Kasvia on joskus nimitetty myös melonipuuksi. Aasiassa tarhapapaijan hedelmää käytetään usein myös raakana, jolloin hedelmä korjataan vihreänä ja sen siemenet eivät ole kehittyneet. Vihreän papaijan hedelmän makua kuvaillaan kirpeän kurkkumaiseksi.
Toinen hedelmistään tunnettu papaija on eteläamerikkalainen särmäpapaija, joka on aiemmin luokiteltu papaijojen sukuun. Se on risteymä, jonka kantalajeja ovat mitolajit vuorimito (Vasconcellea pubescens) ja Vasconcellea stipulata. Särmäpapaijasta on käytetty myös alkuperäalueelta Ecuadorista lähtöisin olevaa nimeä babaco. Kasvin hedelmä on 20–30 senttimetrin pituinen, suippokärkinen ja vihertävänkeltainen. Poikkileikkaukseltaan se on viisikulmainen.
Tuotanto

| Papaijojen tuotanto 2021 (miljoonaa tonnia) |
| --- | --- | --- |
| 1 |  Intia | 5,5 |
| 2 |  Brasilia | 1,3 |
| 3 |  Indonesia | 1,2 |
| 4 |  Dominikaaninen tasavalta | 1,2 |
| 5 | Muut | 5,0 |
|  | Yhteensä | 14,2 |
Oscar Lewicki

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carl Oscar Johan Lewicki
Syntymäaika: 14. heinäkuuta 1992
Syntymäpaikka: Malmö, Ruotsi
Pelipaikka: puolustava keskikenttäpelaaja
Pituus: 171 senttimetriä
Paino: 68 kilogrammaa
Seura
Seura: Malmö FF
Pelinumero: 6
Junioriseurat
1996–2005: Limhamns IF
2005–2008: Malmö FF
2007–2008: → Rörsjöstadens IF (laina)
2008–2010: Bayern München
Seurat
| Vuodet | Seura | O | (M) |
| 2010–2011 | Bayern München | 0 | (0) |
| 2010–2011 | → Bayern München II | 33 | (0) |
| 2011–2014 | BK Häcken | 69 | (2) |
| 2015– | Malmö FF | 36 | (2) |
Maajoukkue
| 2007–2009 | Ruotsi U17 | 20 | (2) |
| 2010 | Ruotsi U19 | 6 | (0) |
| 2011–2015 | Ruotsi U21 | 25 | (2) |
| 2014– | Ruotsi | 9 | (0) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2016.  Maajoukkueuran tilastot päivitetty 29. toukokuuta 2016.
Carl Oscar Johan Lewicki (s. 14. heinäkuuta 1992 Malmö) on ruotsalainen jalkapalloilija, joka edustaa Allsvenskanissa pelaavaa Malmö FF:iä. Pelipaikaltaan molempijalkainen Lewicki on puolustava keskikenttäpelaaja. Hän kuuluu myös Ruotsin jalkapallomaajoukkueeseen.
Seurajoukkueura

Lewicki siirtyi vuonna 2008 kotimaastaan saksalaisen Bayern Münchenin juniorijoukkueeseen. Hän ei pelannut seuran edustusjoukkueessa yhtään ottelua. Seuran kakkosjoukkueessa 3. Ligassa hän pelasi kaudella 2010–2011 33 ottelussa. Elokuussa 2011 Lewicki siirtyi kotimaansa pääsarjan Allsvenskanin BK Häckeniin. Hän debytoi seuran paidassa kaudella 2012. Yhteensä Lewicki pelasi Häckenin paidassa kausilla 2012–2014 69 ottelussa onnistuen kaksi kertaa maalinteossa.
Kaudeksi 2015 Lewicki siirtyi Malmö FF:n riveihin. Hän pelasi debyyttikaudellaan 27 Allsvenskanin ottelussa onnistuen maalinteossa kahdesti. Lewicki debytoi myös Mestarien liigassa pelaten jokaisessa Malmön ottelussa.
Maajoukkueura

Lewicki on edustanut Ruotsia monissa nuorten maajoukkueissa. Vuonna 2015 hän oli mukana voittamassa alle 21-vuotiaiden EM-kultaa. Hänet valittiin myös turnauksen tähdistöjoukkueeseen.
Lewicki olisi voinut edustaa aikuisten maajoukkuetasolla Ruotsin sijaan myös Puolaa, jossa hänellä on sukujuuria. Hän debytoi kuitenkin Ruotsin jalkapallomaajoukkueessa tammikuussa 2014 ystävyysottelussa Moldovaa vastaan. Hänet nimettiin Ruotsin ryhmään vuoden 2016 EM-kilpailuihin.
Saavutukset

Maajoukkuetasolla
Alle 21-vuotiaiden EM-kilpailut: kultaa (2015)
Henkilökohtainen
Alle 21-vuotiaiden EM-kilpailuiden tähdistöjoukkue 2015
Paula Devicq

Paula Michelle Devicq (s. 7. heinäkuuta 1965 Edmonton, Alberta) on kanadalainen näyttelijä, joka esiintyi vuosina 1994–2000 Kirsten Bennett Thomas Salingerin roolissa televisiosarjassa Viiden juttu. Sen jälkeen hän on esiintynyt muun muassa vuosina 2001–2002 näytetyssä draamasarjassa 100 Centre Street. Hän on toiminut myös mallina. Hänen entinen miehensä on Joseph Lyle Taylor. Hän myös asui 1990-luvulla yhdessä Scott Wolfin kanssa.
Aiheesta muualla

Paula Devicq Internet Movie Databasessa. (englanniksi)
Partiointi

Partiointi on taistelutaktiikka, jossa pienet ryhmät tai yksilöt tiedustelevat, suojelevat tai vartioivat tiettyä aluetta tai kohdetta. Partiointia voivat suorittaa puolustushaaroista maavoimat, laivasto ja ilmavoimat.
Partio yli Äänisen

| Partio yli Äänisen |
| --- | --- |
Kirjailija:  Reino Lehväslaiho
Kieli:  suomi
Genre:  sotaromaani
Kustantaja:  WSOY
Julkaistu:  1974
Ulkoasu:  kovakantinen
Sivumäärä:  266
ISBN:  951-0-06533-1
Löydä lisää kirjojaKirjallisuuden teemasivulta
Partio yli Äänisen on Reino Lehväslaihon kirjoittama sotaromaani. Se ilmestyi vuonna 1974.
Kirjassa eletään jatkosodan ensimmäistä talvea. Kuusikymmentäkuusi sissiä lähtee ylittämään maaliskuisena pakkasyönä Äänisjärveä sen leveimmästä kohdasta. Häikäilemättömien kaukopartiomiesten tehtävänä on tuhota vihollisen suuri huoltotukikohta Poventsan maantien varrella. Kaukopartiomiesten tehtävä onnistuu, mutta onnistumisen hinta on hirvittävä. Paluu Äänisen rantaan on yhtä helvettiä, armotonta kilpahiihtoa kuoleman kanssa. Vihollisjoukot hyökkäävät takaa ja katkaisevat edessä paluutien. Sissien ainoa mahdollisuus on rynnätä luotimuurin läpi ja raivata tiensä eteenpäin keskeytymättömällä konepistoolitulella. Verestä punertuvassa upottavassa lumessa moni mies käy mies miestä vastaan viimeisen taistelunsa. Kun puiden lomasta vihdoin pilkottaa Äänisen jää ja pelastus, väsymyksen ja haavojen horjuttamasta hiihtäjien joukosta ovat enää riekaleiset rippeet jäljellä.
Peg Entwistle

| Peg Entwistle |
| --- | --- |

Henkilötiedot
Syntynyt: 5. helmikuuta 1908 Port Talbot, Wales
Kuollut: 16. syyskuuta 1932 (24 vuotta) Hollywood, California, Yhdysvallat
Näyttelijä
Taiteilijanimet:  Lillian Millicent Entwistle
Aktiivisena:  1925–1932
Aiheesta muualla
IMDb 
Lillian Millicent ”Peg” Entwistle (5. helmikuuta 1908 Port Talbot, Wales – 16. syyskuuta 1932 Hollywood, California, Yhdysvallat) oli englantilainen näyttelijä. Hän teki itsemurhan hyppäämällä Hollywood-kyltin H-kirjaimen päältä vuonna 1932.
Kun hän oli syntynyt Walesissa niin perhe muutti pian sen jälkeen Lontooseen. Hänen elämänsä oli täynnä tragedioita, hän oli teini-ikäinen kun hänen äitinsä kuoli ja hän muutti isänsä kanssa New Yorkiin 1920-luvulla. Isä meni uudestaan naimisiin, ja sai kaksi poikaa, mutta sitten hänen isänsä kuoli jäätyään kuorma-auton alle. Entwistle muutti leski-isänsä kanssa Walesista New Yorkiin vuonna 1922.selvennä
Hän kärsi masennuksesta isänsä kuoltua auto-onnettomuudessa. Entwistle kuitenkin unelmoi viihdyttäjän urasta ja pyrki määrätietoisesti haaveeseensa. Hän teki teatteridebyyttinsä repertoaariteatterissa Bostonissa 17-vuotiaana näytelmässä Hamlet. Myöhemmin Entwistle pääsi myös sivuosaan kahteen Broadway-näytelmään.
Entwistle solmi vuonna 1927 näyttelijä Robert Keithin kanssa avioliiton, joka kesti kaksi vuotta. Jo muutaman kuukauden kuluttua paljastui että Keith oli ollut naimisissa aiemmin ja että hänellä oli 6-vuotias poika.
Suuri lama iski pahasti Broadwayhin, eikä yleisöllä ollut enää varaa käydä katsomassa kalliita näytelmiä. Entwistlen viimeisimmät näytelmät olivat pahoja floppeja. Hän päätti muuttaa Hollywoodiin, sillä elokuvateollisuus kukoisti. Hänen ainoaksi elokuvakseen jäi pahasti kriitikoiden kynsiin jäänyt Thirteen Women. Tämän jälkeen RKO-elokuvayhtiö ei uudistanut Entwistlen sopimusta. Hän jatkoi haaveitaan elokuvanäyttelijän urasta ja kävi useissa valintatilaisuuksissa, muttei saanut lisää rooleja. Vain viisi kuukautta Hollywoodiin saapumisensa jälkeen hän oli menettänyt itsetuntonsa ja rahansa.
16. syyskuuta 1932 Entwistlen masennus oli saavuttanut huippunsa. Hän lähti juopuneena setänsä asunnosta, jossa asui, sanoen sedälleen kävelevänsä läheiseen alkoholiliikkeeseen. Entwistle ei kuitenkaan mennyt kauppaan vaan Hollywood-kyltille Mount Leelle. Hän kiipesi huoltotikkaita pitkin H-kirjaimen päälle ja hyppäsi kuolemaansa. Hänen ruumiinsa löydettiin vasta kahden päivän kuluttua. Väitetään että kyltillä olisi hänen kuolemansa jälkeen kummitellut valkoisiin puettu nainen.
Aiheesta muualla

Peg Entwistle Internet Movie Databasessa. (englanniksi)
Partioleiri

Tyttöjen partioleiri Kaivopuistossa vuonna 1919
Partioleiri on partiolaisten järjestämä leiri, joka tavallisesti järjestetään metsässä. Suomen Partiolaiset määrittelee partioleirin vähintään kolmen yön mittaiseksi, kiinteällä leiripaikalla järjestettäväksi partiotapahtumaksi..
Suurimpia kansainvälisiä partioleirejä ovat Jamboreet, jotka ovat joko kansallisen partiojärjestön järjestämiä kansallisia partioleirejä, kuten Suomessa Finnjamboreet, tai kansainvälisen partiojärjestön järjestämiä partioleirejä, kuten Partioliikkeen Maailmanjärjestön (WOSM) 4–5 vuoden välein järjestämä Maailmanjamboree.
Paul Goesch

Goeschin maalaus vuodelta 1925.
Paul Goesch ([Gœʃ] 30. elokuuta 1885 Schwerin, Saksan keisarikunta − luultavasti 22. elokuuta 1940 Brandenburg, Saksa) oli saksalainen ekspressionismia edustanut arkkitehti ja taidemaalari. Hän joutui natsien skitsofreenikoihin kohdistuneen holokaustin uhriksi.